Qibraydagi IIV 2-sonli Toshkent akademik litseyi tanlov e’lon qildi

Toshkent viloyatida Baytqo‘rg‘on xizmatlar sohasi va iqtisodiyot kasb-hunar kolleji negizida IIV 2-sonli Toshkent akademik litseyi tashkil etildi. Bu haqda “Daryo”ga litsey mutasaddilari ma’lum qildi.

Akademik litsey ichki ishlar organlari xodimlari uchun zarur bo‘lgan dastlabki kasbiy bilim, ma’naviy-axloqiy fazilatlarni shakllantirish, IIV oliy ta’lim muassasalariga kirish uchun nomzodlarni maqsadli tayyorlash bo‘yicha samarali tartibni joriy etish maqsadida tashkil qilindi.
Mazkur akademik litseyga Toshkent viloyatida doimiy ro‘yxatda turuvchi, 9-sinfni tamomlagan o‘quvchilar qabul qilinadi. Litsey bitiruvchilari kelajakda Ichki ishlar akademiyasiga saralash asosida qabul qilinadi.